
Ministru kabineta sēdes protokollēmums

Informatīvais ziņojums "Par “zaļā budžeta” marķēšanu Latvijā"

· 1. Pieņemt zināšanai iesniegto informatīvo ziņojumu.
· 2. Finanšu ministrijai līdz 2026.gada 1.janvārim saskaņā ar Eiropas Parlamenta un Padomes 2020. gada 18. jūnija Regulas (ES) 2020/852 par regulējuma izveidi ilgtspējīgu ieguldījumu veicināšanai un ar ko groza Regulu (ES) 2019/2088 10., 11.,12.,13.,14. un 15. pantā noteiktajām darbībām, izņemot tehniskās pārbaudes kritērijus, izstrādāt informatīvo ziņojumu par “zaļā budžeta” marķēšanas novērtējuma metodoloģiju un finanšu ministram iesniegt Ministru kabinetā.
· 3. Finanšu ministrijai valsts budžeta izdevumu un ieņēmumu novērtējumu kārtējā gadā veikt par iepriekšējo gadu un iekļaut Klimata deklarācijā sākot ar 2026.gadu, un pievienot nākamajam likumprojektam par valsts budžetu kārtējam gadam un vidēja termiņa budžeta ietvaru.
· 4. Līdz “zaļā budžeta” marķēšanas novērtēšanas metodoloģijas apstiprināšanai Finanšu ministrijai veikt valsts budžeta izdevumu un ieņēmumu novērtējumu aprobācijas kārtībā atsevišķām valsts budžeta programmām, un iekļaut Fiskālo risku deklarācijā.
· 5. Klimata un enerģētikas ministrijai un Viedās administrācijas un reģionālās attīstības ministrijai  sniegt atbalstu Finanšu ministrijai “zaļā budžeta” marķēšanas novērtējuma metodoloģijas izstrādē.

